**OSNOVNA ŠKOLA SREDIŠĆE**

ULICA SR NJEMAČKE 2a

10 020 ZAGREB

KLASA: 112-04/25-01/08

URBROJ: 251-739-25-01-8

U Zagrebu, 05. lipnja 2025. godine

Na temelju članka 9. Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured kao i odredbe vezane uz sastav posebnog povjerenstva koje sudjeluje u procjeni kandidata a na koji suglasnost daje Gradski ured (*KLASA: 003-05/20-02/01, URBROJ:251-739-20-1)* a vezano uz raspisani natječaj *od 21. svibnja 2025. godine* za zasnivanje radnog odnosa na radnom mjestu **čistač-spremač na puno (40 sati tjedno) neodređeno radno vrijeme (1 izvršitelj/ica)**, Povjerenstvo za procjenu i vrednovanje kandidata prijavljenih na natječaj objavljuje

**ODLUKU O NAČINU VREDNOVANJA KANDIDATA TE VREMENU, MJESTU, SADRŽAJU I TRAJANJU PROVJERE**

Članak 1.

Sukladno odredbama Pravilnika o načinu i postupku zapošljavanja u Osnovnoj školi Središće

obavit će se vrednovanje kandidata u vidu usmenog testiranja (intervjua).

Članak 2.

Testiranju mogu pristupiti kandidati koji dođu u zakazano vrijeme i prije testiranja dokažu identitet osobnom iskaznicom ili putovnicom.

Za kandidata koji ne pristupi testiranju smatrat će se da je povukao prijavu i više se neće smatrati kandidatom. Nakon utvrđivanja identiteta, kandidati će pristupiti intervjuu.

Članak 3.

**Vrednovanje kandidata održat će se 09. lipnja 2025. godine u 13:00h i 13:30h u prostorijama Osnovne škole Središće.**

Članak 4.

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo poziva na procjenu i vrednovanje objavom obavijesti i uputa na mrežnoj stranici škole. Osobe koje ne ulaze na listu kandidata Škola ne obavještava o razlozima istog.

Članak 5.

Svaki član Povjerenstva vrednuje rezultat usmenog testiranja s kandidatom bodovima od 0 do 10. Bodovi dobiveni od svih članova Povjerenstva na kraju se zbrajaju.

Članak 6.

Maksimalno trajanje usmenog testiranja po kandidatu je 15 minuta a svaki član Povjerenstva

postavlja po tri pitanja.

Članak 7.

**Povjerenstvo u razgovoru s kandidatom utvrđuje stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.**

Članak 8.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Članak 9.

Nakon provedenog razgovora (intervjua) Povjerenstvo utvrđuje rang listu kandidata prema ukupnom broju bodova ostvarenih na usmenom dijelu testiranja.

Članak 10.

Ravnateljica na temelju izvješća o provedenom postupku Povjerenstva predlaže najbolje rangiranog kandidata s liste Povjerenstva za kojeg će zatražiti prethodnu suglasnost Školskog odbora za zasnivanje radnog odnosa. Ako su dva ili više kandidata ostvarili najveći isti broj bodova, ravnateljica predlaže jednog od njih Školskom odboru. Ako dva ili više najbolje rangirana kandidata ostvaruju pravo prednosti pri zapošljavanju prema posebnim propisima ravnateljica predlaže Školskom odboru jednog od tih kandidata.

Članak 11.

Kandidati imaju pravo uvida u natječajnudokumentaciju i rezultate procjene odnosno testiranja te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka.

Uvid u cjelokupnu natječajnu dokumentaciju i rezultate procjene odnosno testiranja te vrednovanja imaju nadležna upravna i nadzorna tijela te sud.

Članak 12.

Ova odluka stupa na snagu danom objave na mrežnoj stranici Škole.

 Povjerenstvo za procjenu i vrednovanje kandidata